كان في راجل غني ماشي في الطريق وشاف راجل عجوز بيحفر في جنينته. وكان في شجرة صغيرة على الأرض، جاهزة للزراعة. الراجل الغني نادى على الراجل العجوز. "انت بتزرع إيه هناك يا حج؟"
"دي شجرة تين يا سيدي." قال العجوز. "شجرة تين؟" الراجل الغني اتفاجئ جداً. "طيب، عندك كام سنة لو سمحت؟" "أنا تسعين سنة السنة دي." "إيه؟" صرخ الراجل. "انت تسعين سنة. انت بتزرع شجرة صغيرة دلوقتي وهتاخد سنين عشان تطرح. اكيد مش متأمل انك هتعيش لحد ما تاكل من الشجرة دي." الراجل العجوز بص حواليه في الجنينة. وبعدين قال بابتسامة، "قولي يا سيدي. انت كنت بتاكل تين وانت صغير؟" "اه طبعاً، ليه بتسأل السؤال ده؟" سأل الراجل. "طيب قولي،" قال العجوز. "مين اللي زرع شجرة التين دي؟" "ليه - ليه؟ معرفش." "شفت يا سيدي. اجدادنا زرعوا الشجر عشان احنا نتمتع بيه وانا بعمل نفس الحاجة للناس اللي هتيجي بعدي."
الراجل الغني سكت وقال، "انت معاك حق يا حج. لازم نعمل حاجة للناس اللي هتيجي بعدنا. شكراً جزيلاً." الراجل الغني مشي.
الراجل العجوز كان عنده كام سنة؟
كان عنده اكتر من تسعين سنة. كان عنده تسعين سنة. كان عنده اقل من تسعين سنة. كان قرب يبقى عنده تمانين سنة.